open-index/open-wikipedia-markdown huggingface dataset:
Bad Boy (Ringo Starr-album)

***Bad Boy*** er det sjuende soloalbumet av Ringo Starr, samlealbumet Blast from Your Past ikke inkludert.. Det ble spilt inn november 1977 på Bahamas og i Vancouver i Canada, og utgitt april året etter. Albumet skulle reversere fiaskoene som hadde etterfulgt Goodnight Vienna, men lyktes bare i å fortsette nedgangen til Starr.

## Sporliste
;Side 1
#"Who Needs a Heart" (Richard Starkey, Vini Poncia) – 3:48
#"Bad Boy" (Lil Armstrong, Avon Long) – 3:14
#"Lipstick Traces (On a Cigarette)" (Naomi Neville) – 3:01
#"Heart on My Sleeve" (Gallagher and Lyle) – 3:20
#"Where Did Our Love Go" (Eddie Holland, Lamont Dozier, Brian Holland) – 3:15

;Side 2
#"Hard Times" (Peter Skellern) – 3:31
#"Tonight" (Ian McLagan, John Pidgeon) – 2:56
#"Monkey See – Monkey Do" (Michael Franks) – 3:36
#"Old Time Relovin'" (Vini Poncia, Richard Starkey) – 4:16
#"A Man Like Me" (Ruan O'Lochlainn) – 3:08

## Eksterne lenker
* 
* JPGR's ''Bad Boy'' side
No frills

Med ***no-frills*** menes et produkt uten noen ekstra- eller tilleggstjenester. Konseptet finnes i de fleste bransjer, men ordet forbindes likevel spesielt med luftfart.

Eksempler på *no-frills* er at man ikke serverer gratis kaffe eller har innsjekket bagasje inkludert i en flyreise, eller en leiebil uten stereoanlegg eller navigasjonssystem.
Sonya Yoncheva

**Sonya Yoncheva** (1981–) er en bulgarsk  sopran.

## Liv og karriere
Yoncheva studerte klaver og sang i Plovdiv, senere studerte hun sang ved konservatoriet i Genève, der hun i 2009 tok en mastergrad i klassisk sang.

Hun startet karrieren som barokk- og tidligmusikksanger og har blant annet sunget Phani/Zima i Rameaus *Les Indes galantes*, Fortuna i Monteverdis *[[L’incoronazione di Poppea]]*, Giunone i Monteverdis *[[Il ritorno d'Ulisse in patria]]* og  Cleopatra i Händels *[[Giulio Cesare]]*.

Senere har hun innlemmet klassiske og romantiske roller i repertoaret, eksempelvis Violetta i Verdis *[[La traviata]]*, Donna Elvira i Mozarts *[[Don Giovanni]]*, Grevinne Almaviva i Mozarts *[[Le nozze di Figaro]]*, tittelrollen Lucia i Donizettis *[[Lucia di Lammermoor]]* og Leïla i Bizets *[[Les pêcheurs de perles]]*.

Yoncheva har opptrådt ved en rekke operahus, deriblant *Teatro alla Scala* i Milano, *[[Teatro Real]]* i Madrid, *[[Metropolitan Opera]]* i New York og *[[Alte Oper]]* i Frankfurt. Hun har arbeidet med blant andre William Christie, Sting, Plácido Domingo, Emmanuelle Haïm, Vladimir Cosma, Elvis Costello, James Conlon, Bryn Terfel, Erwin Schrott, Vittorio Grigolo, Ottavio Dantone, Fabio Biondi, Giovanni Antonini og Alain Gilbert.

Yonchevas yngre bror, Marin Jontsjev, er en kjent popsanger i Bulgaria.

## Diskografi i utvalg
;Soloalbum
* *Paris, Mon Amour*, Sony Classical 2015
* Händel: *Handel*, Sony Classical 2017

;Medvirker på
* Mozart: *Le Nozze di Figaro*, DG Deutsche Grammophon 2016
* Pergolesi: *Stabat Mater* med Karine Deshayes (alt) og *[[Ensemble Amarillis]]*, Sony Classical 2016

## Eksterne lenker
* Sonya Yoncheva. Hjemmeside
* 
* 
* Martin Cullingford: ''«Soprano Sonya Yoncheva signs to Sony Classical»'', *[[Gramophone]]* 15. november 2013 
* Rupert Christiansen: ''«Sonya Yoncheva could become one of the most commanding Normas of our time – review»'', *[[The Telegraph]]* 13. september 2016
* Michael Cooper: ''«A Last-Minute Sensation. The Soprano Sonya Yoncheva Is Poised for Stardom»'', *[[New York Times]]* 26. november 2014
* Martina Müller: ''Die bulgarische Sopranistin Sonya Yoncheva. Der neue Star der Opernwelt '', Arte 11. januar 2016, oppdatert 12. januar 2017
* Manuel Brug: ''„Den Feinden entgeht nichts“'', intervju i Welt am Sonntag 5. februar 2015

## Referanser


## Eksterne lenker
* 
* 
*
Dag Falk-Petersen

**Dag Falk-Petersen** (født 1954) var fra 2011 til 2021  konsernsjef i Avinor.

Falk-Petersen har bakgrunn fra luftkrigsskolen og er utdannet jagerflypilot. Han var fra 2010 til 2011 administrerende direktør i selskapet CHC Helikopter Service. Falk-Petersen har også hatt flere stillinger i SAS Norge, både som pilot og senere som operativ direktør.
Falk-Petersen er daglig leder i Falk Eiendom AS, styreleder i Svalbard lufthavn AS samt eier og styremedlem i Svolvær Øvre Holdning AS.

## Referanser


## Eksterne lenker
* https://avinor.no/konsern/om-oss/ledelse/konsernledelse
* http://www.aftenbladet.no/innenriks/Dag-Falk-Petersen-blir-ny-Avinor-sjef-518945b.html 
* http://www.vg.no/forbruker/reise/luftfart/jagerpilot-ny-avinorsjef/a/10013161/
Øyvind Hasaas

**Øyvind Hasaas** (født 1. mai 1956) er konserndirektør for drift og infrastruktur i Avinor. Fra 2014 til 2019 var han lufthavndirektør på Oslo lufthavn. Han sitter også i Avinors konsernledelse. 

Hasaas har tidligere jobbet som blant annet administrerende direktør i REC Solar. Han har også hatt diverse lederstillinger i Norsk Hydro.

## Referanser


## Eksterne lenker
* Om konsernledelsen på avinor.no
* «Rec-sjefen blir ny lufthavndirektør : Tidligere konsernsjef Øyvind Hasaas i Rec Solar er ansatt som ny administrerende direktør ved Oslo Lufthavn». ''E24''  26. mars 2014
Lasse Bardal

**Lasse Bardal** (født 9. desember 1956 i Trondheim) er tidligere lufthavndirektør på Trondheim lufthavn.  

Lasse Bardal er utdannet ved Trondheim ingeniørhøgskole, og senere tok han også flygelederutdanning. Bardal har siden 1990 hatt ulike lederstillinger i Avinor. I tillegg sitter han blant annet som styreleder i Visit Trondheim og som nestleder i Trøndelag Reiseliv AS.

## Eksterne lenker
* https://avinor.no/konsern/om-oss/ledelse/konsernledelse
Petter Johannessen

**Petter Johannessen** (født 31. mai 1958 i Oslo) er en norsk siviløkonom. Han konserndirektør for økonomi og finans i Avinors konsernledelse.

Johannessen har tidligere, fra 1999 til 2004, vært Finance Director i Thorn Nordic. Han har også hatt ulike stillinger i legemiddelfirmaet Nycomed og dets datterselskaper, både i Norge, England og USA.
Johannessen har siviløkonomutdanning fra Handelshøyskolen BI. Han har også en Master of Business Administration fra University of Wisconsin-Madison.

## Eksterne lenker
* https://avinor.no/konsern/om-oss/ledelse/konsernledelse
Jon Sjølander

**Jon Sjølander** (født 15. oktober 1951 i Ringebu) er konserndirektør for strategi og utvikling i Avinors konsernledelse.

Sjølander er utdannet cand.polit ved Universitetet i Oslo. Han har tidligere jobbet i Distriktenes utbyggingsfond (nå Statens nærings- og distriktsutviklingsfond) og for Universitetet i Oslo.

## Eksterne lenker
* https://avinor.no/konsern/om-oss/ledelse/konsernledelse
Aslak Sverdrup

**Aslak Sverdrup** (født 1973) er regionsdirektør i Innovasjon Norge og Norges representant i FNs ekspertgruppe for forståelse av hav, *Ocean Literacy group of Experts.* Han var fra 2019 til 2024 administrerende direktør for Akvariet i Bergen og før det lufthavndirektør på Bergen lufthavn i 7 år.  

Sverdrup har lederutdanning fra Forsvaret gjennom Befalsskolen, Sjøkrigsskolen, Forsvarets Spesialkommando og Forsvarets Høgskole. Sverdrup var gründer av Bestia Risk Consulting AS. Han har erfaring fra frivillig arbeid, blant annet i regi av Fritt Ukraina, som mentor for Startup Weekend, tatt del i oppbyggingen av Making Change og vært mentor i Bergen Opportunity. Han har styreerfaring fra blant annet Flytoget, Bergen næringsråd, Visit Bergen og BIR. Han er fra 2022 styreleder i Sportsklubben Brann.

## Referanser


## Eksterne lenker
*
Egil Thompson

**Egil Thompson** (født 24. juni 1964 i Oslo) satt fram til oktober 2021 i Avinors konsernledelse som konserndirektør for kommunikasjon og marked. Han har tidligere jobbet i Storebrand, vært journalist i NTB samt journalist og redaksjonell leder i Aftenposten. Thompson jobber siden 1. september 2022 som generalsekretær i NITO. 

Thompson har utdanning fra Universitetet i Oslo med statsvitenskap som hovedfag.

## Referanser


## Eksterne lenker
* https://avinor.no/konsern/om-oss/ledelse/konsernledelse
Leif Anker Lorentzen

**Leif Anker Lorentzen** (født 1. mai 1957 i Stavanger) var lufthavndirektør på Stavanger lufthavn mellom 2004 og 2018. I 2014 ble han også medlem av Avinors konsernledelse. 

Lorentzen har tidligere hatt lederstillinger på forskjellige nivåer i Avinor, deriblant sjefflygeleder i Stavanger kontrollsentral, avdelingssjef for lufttrafikktjenesten på Vestlandet og underdirektør i Avinor med ansvar for flygelederutdanningen.
Lorentzen er utdannet flygeleder fra Luftfartsverket (nå Avinor), samt utdanning fra Bailbrook College. Han har sittet i styret i Solakonferansen siden 1995, og var styrets leder fra 2011-2013. Han er også leder av Stavangerregionens Næringsforenings ressursgruppe for reiseliv.

## Eksterne lenker
* https://avinor.no/konsern/om-oss/ledelse/konsernledelse
Goniorphnus

* Se systematisk inndeling

***Goniorphnus*** er en slekt av biller som hører til familien skarabider (Scarabaeidae). Slekten omfatter bare én kjent art.

## Utseende
En middelsstor (9-11 millimeter), kraftig, blankt svart skarabide. Hannen har et mer eller mindre tydelig horn i pannen, pronotum er innbuktet bak hodet, med fire tenner eller spisse knøler. Hunnen mangler disse trekkene. Pronotum er mye bredere enn langt og har rundede sider. Dekkvingene er hvelvede med markerte punktrader, beina kraftige.

## Levevis
Slekten har trolig et underjordisk levesett i likhet med de fleste andre Orphninae.

## Utbredelse
Arten er utbredt i det vestlige Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilie Orphninae Erichson, 1847
****** Stammen Orphnini
******* Slekten ***Goniorphnus*** Arrow, 1911
******** *[[Goniorphnus felschei]]* Arrow, 1911

## Kilder
* Nettside om slekten 
* Oversikt over artene

## Eksterne lenker
* 
*
VM i alpint 2017 – Super-G menn

**Super-G for menn** under VM i alpint 2017 ble avholdt 8. februar 2017 i St. Moritz.

## Resultater
Løpet startet kl 12.00.

## Referanser
Legion (TV-serie)

***Legion*** er en amerikansk fjernsynsserie skapt for FX av Noah Hawley og basert på tegneseriefiguren Legion av Marvel Comics. Den er tilknyttet spillefilmserien X-Men.

Tittelrollen spilles av Dan Stevens, mens Rachel Keller, Jean Smart, Aubrey Plaza, Jeremie Harris, Amber Midthunder, Katie Aselton og Bill Irwin innehar andre sentrale roller. Seriens pilotepisode var ferdigprodusert i mai 2016. Serien hadde premiere 8. februar 2017 på FX. Den første sesongen består av åtte avsnitt.

## Handling
David Haller ble diagnostisert med schizofreni i ung alder, og han har vært pasient ved flere forskjellige psykiatriske sykehus helt siden han fikk denne diagnosen. Hans adoptiv-søster, Amy Haller, sørget for å få ham innlagt ved den siste institusjonen han er innlagt ved. Etter at Haller har et møte med en annen psykiatrisk pasient, blir han konfrontert med muligheten for at det kan være mye mer ved ham enn bare psykisk sykdom.

Når han er på jakt etter det offentlige byrået Division 3 i løpet av den første sesongen, blir Haller reddet av en gruppe mutanter ved et anlegg kalt Summerland. De forklarer at de tror Haller også er en mutant, akkurat som dem. Men Haller oppdager etter hvert at har blitt infisert med den parasittiske mutanten Amahl Farouk / Shadow King, men han er i stand til å tvinge skurken vekk fra tankene sine.

I den andre sesongen kommer Haller tilbake, etter ett år tilbrakt fanget i en mystisk kule. I hans fravær har hans tidligere allierte fra Summerland, slått seg sammen med Divisjon 3 for å hindre Farouks planer om å finne hans virkelige kropp - og samle nok krefter til å gjøre en slutt på hele verden. Farouk sørger for at Hallers tidligere venn, Lenore «Lenny» Busker, å bli gjenfødt i Amy Hallers kropp. På grunn av Shadow King lykter David fra Divisjon 3 sammen med Lenny. David får også en tidsreisende mutant, som kalles Switch, på deres side. Han planlegger å forbedre Switchs krefter for å beskytte resten av verden.

## Skuespillere

* Dan Stevens som David Haller / Legion: Han ble diagnostisert med schizofreni i ung alder. Han har forskjellige evner, inkludert telepati og telekinese.
* Rachel Keller som Sydney Barrett: En ung mutant-kvinne, som snart blir Davids kjæreste.
* Aubrey Plaza som Lenore «Lenny» Busker og Amahl Farouk / Shadow King.
* Bill Irwin som Cary Loudermilk: En mutant og vitenskapsmann. En av grunnleggerne av Summerland.
* Jeremie Harris som Ptonomy Wallace: Et tidligere vidunderbarn og mutant.
* Amber Midthunder som Kerry Loudermilk: En mutant som bor i Carys kropp.
* Katie Aselton som Amy Haller. Adoptiv-søsteren til David Heller.
* Jean Smart som Melanie Bird: En psykiatrisk terapeut.
* Navid Negahban som Amahl Farouk / Shadow King (sesong 2 og 3) er en ondsinnet tilstedeværelse i Davids sinn, og kan ta på seg mange forskjellige former.
* Jemaine Clement som Oliver Bird: Var Melanies mutante ektemann.
* Hamish Linklater som Clark Debussy. Arbeider for Divisjon 3.
* Lauren Tsai som Jia-Yi / Switch. En ung mutant, med evner til å reise i tid.

## Referanser


## Eksterne lenker
*
Kundesenter

Et **kundesenter** eller **callsenter** er et sentralisert kontor hvor et stort volum av henvendelser via telefon mottas eller overføres. Anrop hit dirigeres til et selskap eller saksbehandler som administrer produktstøtte og gir informasjon og besvarerer oppringgerens henvendelse. Utgående samtaler kan for eksempel være telefonsalg, reklamere for veldedighet eller politisk informasjon, inkasso og markedsundersøkelser.

## Historie
Opprinnelsen til callsentra går tilbake til 1960-årene med det Birmingham-baserte Press and Mail installerte Privat Automatisert Business-Exchanges (PABX) med en rekke operatører for å håndtere kundekontakter. I 1973, fikk disse stor oppmerksomhet etter at Rockwell International patenterte sitt Galaxy Automatic Call Distributor (ACD) for et telefon reservasjonssystem samt popularisering av telefon hodesett som ofte ble sett på TV-sendinger fra NASA Mission Control Center i forbindelse med rakettoppskytninger.

I slutten av 1970-årene ble teknologien utvidet til å omfatte telefonsalg, flybestillinger og banksystemer. Begrepet «call centre» ble først publisert og anerkjent av Oxford English Dictionary i 1983. I løpet av 1980-årene ble  gratis telefonnumre (815-nummer) tatt i bruk for økt effektivitet og ringevolum. Callsentre økte med dereguleringen og flytting av bedrifter og kontorer til mindre befolkede områder i lang avstand fra den som ringte, eller den oppringte samt vekst i informasjonstrømmen generelt.

## Callsenter i dag
Mange av dagens callsenter er lokalisert i Industriland hvor kostnader til lønn og lokale er betydelig lavere enn i Vestilige land. Denne praksisen er omdiskutert på grunn av dårlige arbeidsvilkår og en høy grad av useriøse aktører som søker profitt på tvilsomme grunnlag.

I Norge er bransjen spredt over flere land i Europa. Enkelte selskaper opererer i Norge, samtidig som flere selskaper har valgt å flytte sine kontor utenlands. De siste årene har det også vokst frem en rekke bedrifter som har base i utlandet samtidig, som man tilbyr callsentertjenester til norske kunder. Siden 2010 er det etablert norske callsenter blant annet på Kreta og i Málaga i sør-Spania hvor norske selskaper som Sector Alarm og Atender har valgt etablert seg.

## Referanser
Det skandinaviske selskab

**Det skandinaviske selskab** var en norsk forening som arbeidet for å fremme skandinavismen. Den ble stiftet i 1864, og sluttet å fungere i 1871, selv om den aldri formelt ble oppløst.

## Bakgrunn
Skandinavismen hadde fått utbredelse i Norge fra 1830-tallet, særlig i akademiske kretser. Tilhengerne led et nederlag i 1864, da Danmark ble angrepet av Preussen og Østerrike i andre slesvigske krig, uten at Norge og Sverige gikk med i krigen, til tross for at skandinavistene forsøkte å påvirke den norske regjeringen til å gå med.

## Historie

«Det skandinaviske selskab» ble stiftet 31. mai 1864, etter initiativ av to yngre jurister, Michael Birkeland og Ole Andreas Bachke. Et selskap med samme navn hadde eksistert i København fra 1843 til 1856. Birkeland skrev en programerklæring og satte opp en liste over 18 innbydere. På stiftelsesmøtet ble det valgt en direksjon med 7 medlemmer: T. H. Aschehoug, Ole Jacob Broch, Ludvig Kristensen Daa, J. P. Olsen, Olai Olsen, J. C. Vogt og O. A. Bachke. Matematikeren Ole Jacob Broch ble den faktiske lederen av direksjonen. I programerklæringen ble det oppfordret til å bygge videre på unionen mellom Sverige og Norge og befeste og utvide denne unionen, samtidig som en skulle arbeide for en økonomisk og kulturell reformpolitikk som ville føre de tre skandinaviske landene nærmere hverandre.

Selskapet tiltrakk seg mange fremtredende medlemmer, og hadde på det meste omkring 350 medlemmer, som stort sett var rekruttert blant akademikere, handelsstanden og håndverkere, for det meste i og omkring Christiania.

Selskapet var i virksomhet fra 1864 til 1870, men i 1871 ble medlemskontingenten innkrevd for siste gang. Virksomheten opphørte uten at foreningen ble formelt oppløst. Selskapet holdt 30 møter med debatter mellom 1864 og 1869. Et vendepunkt for selskapet kom under striden om revisjonssaken eller «amalgamasjons-feiden». Regjeringen la frem et forslag til revisjon av riksakten mellom Norge og Sverige som ble kraftig angrepet i pressen, særlig av Bernhard Dunker og Bjørnstjerne Bjørnson. Siden medlemmene av Skandinavisk selskab forsvarte revisjonen, vendte opinionen seg i disse årene mot selskapet, som mistet oppslutning fra 1867.

## Litteratur
* Jens Arup Seip: *Ole Jacob Broch og hans samtid*. Oslo: Gyldendal, 1971
Mari Hermansen

**Mari Hermansen** (født 11. juni 1968) er en norsk advokat. 
 
Hun ble i 2012 med i konsernledelsen i Avinor som direktør med ansvar for HR, juridisk og forretningsstøtte.

Hermansen er utdannet jurist ved Universitetet i Oslo i 1995. Hun har tidligere hatt flere jobber i SAS Norge, som forhandlingssjef og HR-direktør. Hermansen har også juridisk bakgrunn fra blant annet Storebrand ASA, Finansdepartementet og Advokatfirmaet Hjort.

Hun er datter av næringslivsmannen Tormod Hermansen og søster til kunstneren Siri Hermansen.

## Referanser
Stine Ramstad Westby

**Stine Ramstad Westby** (født 15. oktober 1970 i Bærum) har siden 2019 vært lufthavndirektør på Oslo lufthavn. Hun sitter i Avinors konsernledelse, og har tidligere vært konserndirektør for drift og infrastruktur i Avinor. 

Westby har siden 2004 hatt ulike lederstillinger i Avinor, deriblant økonomidirektør. Tidligere har hun også vært seniorkonsulent og Business Manager i IBM Business Consulting Sevices.
Westby er utdannet cand.scient i biologi ved Universitetet i Oslo.

## Eksterne lenker
* https://avinor.no/konsern/om-oss/ledelse/konsernledelse
Ammunition

**Ammunition** (også stilisert **AMMUNITION**) er et norsk rockeband som ble startet i 2013 av Åge Sten Nilsen. Bandet har seks medlemmer, der flere av dem tidligere har spilt i band som TNT og Wig Wam. Bandet har gitt ut én plate, *[[Shanghaied (Åge Sten Nilsens Ammunition-album)|Shanghaied]]*, i november 2014. I 2017 deltok Ammunition i Melodi Grand Prix med låten «Wrecking Crew». Sangen kom på andreplass i finalen, bare 6000 SMS-stemmer bak vinnersangen «Grab the Moment».

## Bakgrunn
Åge Sten Nilsen var tidligere frontfigur i gruppa Wig Wam som hadde stor suksess etter å ha vunnet Melodi Grand Prix 2005 med «In My Dreams». Låten kom på niendeplass i Eurovision Song Contest samme år i Ukraina.

I 2013 dannet han Ammunition sammen med den svenske låtskriveren Erik Mårtensson, og sammen skrev de tyngre rockelåter enn det Wig Wam var kjent for. I november 2014 ga de ut sitt første album, *[[Shanghaied (Åge Sten Nilsens Ammunition-album)|Shanghaied]]*, da under navnet *Åge Sten Nilsens Ammunition*. Siden har et par av bandmedlemmene blitt skiftet ut, og bandet heter nå bare Ammunition.

I februar 2017 ble det kjent at bandet skulle delta i Melodi Grand Prix med låten «Wrecking Crew». Sangen ble nummer to i den norske finalen.

## Nåværende medlemmer
* Åge Sten Nilsen – vokal
* Ole Tom Torjussen trommer
* Victor Cito Borge – bassist, tidligere i TNT
* Lasse Finbråten – keyboard, tidligere Wig Wam
* Jon Pettersen – gitar
* Erik Mårtensson – gitar, låtskriver og produsent

## Referanser


## Eksterne lenker
*
Skattkammeret til den høyeste vogn

**Skattkammeret til den høyeste vogn** (tibetansk: ཐེག་མཆོག་མཛོད; THL: *tekchok dzö*; wylie: *theg mchog mdzod*) er et verk av den tibetanske buddhistiske filosofen Longchenpa (ཀློང་ཆེན་རབ་འབྱམས་པ, 1308–1364). Verket er en av «de syv skattkamrene» (མཛོད་བདུན་, *dzö dün*), og er en kommentar til de 17 tantraer av den store perfeksjon innenfor menngagdé-avsnittet av dzogchen.

## Eksterne lenker
* Treasury of the Supreme Vehicle
Koku

**Koku** (石) er en japansk volumenhet som tilsvarer 180,39 liter, noe som ble beregnet til å være den mengde ris en person åt i løpet av ett år. *Koku* er idag en foreldet måleenhet, men i middelalderen ble japanske lensherrers, daimyoers, rang, beregnet ut i fra hvor mange *koku* ris som deres domener avkastet i skatt.
En forlening, eller en *han* (藩), gav minimum en avkastning på 10.000 koku.

Daimyoen brukte også koku dor å betale samuraier som tjente alt fra 50 koku og oppover.

## Litteratur
*
Florenz Ziegfeld

**Florenz Ziegfeld jr.** (født 21. mars 1867 i Chicago i Illinois, død 22. juli 1932 i Hollywood i Los Angeles i California), allment kjent som **«Flo» Ziegfeld**, var en amerikansk teaterprodusent og impresario, som var banebrytende innen teaterrevyen og musikalen. Han har blant annet produsert scenemusikalen *[[Show Boat]]* og har blitt medlem av American Theater Hall of Fame.

Tre filmer ble produsert om hans liv: *[[Den store Ziegfeld]]* (1936) og *[[Ziegfeld Follies]]* (1945), begge med William Powell i rollen som Ziegfeld, samt *[[Funny Girl (film)|Funny Girl]]* (1968), med Walter Pidgeon i rollen. 

I årene 1914-1932 var Ziegfeld gift med skuespilleren og sceneartisten Billie Burke.

## Referanser


## Eksterne lenker
*
Aegidiellus

* Se systematisk inndeling

***Aegidiellus*** er en slekt av biller som hører til familien skarabider (Scarabaeidae).

## Utseende
En middelsstor (ca. 10 millimeter), litt avlange, svært blank, svart skarabide. Antennene er 10-leddete. Pronotum hoa hannen er uthulet i midten, med en tann på hver side av uthulingen. Hannene i denne slekten har ikke horn eller knøler på hodet, som er litt skovlformet. Dekkvingene er nokså avlange, skinnende blanke, med glisne punktrader. Beina er korte og kraftige, formen typisk for skarabider.

## Levevis
Lite er kjent om biologien til disse billene. Larvene til én art ble funnet under råtne stokker.
De voksne har blitt funnet etende på råtne bananstammer. De voksne billene er flygedyktige.

## Utbredelse
Arten er utbredt i Brasil.

## Systematisk inndeling
Arten ble opprinnelig plassert i gruppen Phileurini i underfamilien hornbiller.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilie Orphninae Erichson, 1847
****** Stammen Aegidiini
******* Slekten ***Aegidiellus*** Paulian, 1984 
******** *[[Aegidiellus lanatus]]* (Laporte de Castelnau, 1840)

## Kilder
* Oversikt over artene
* Generic Guide to New World Scarabid Beetles – Orphninae
* nettside om slekten 

## Eksterne lenker
*
Pallenis spinosa

***Pallenis spinosa*** er en håret, ett- eller toårig urt i kurvplantefamilien. Den har grønne kurvdekkblad med torner i spissen som sitter som en stjerne under den gule blomsterkurven. Planten vokser på steinete steder, garrigue, brakkmark, olivenlunder og vegkanter. Den er utbredt i middelhavsområdet, på Kanariøyene og Krim, og i Asia østover til Iran og Turkmenistan.

## Litteratur
* 
* 
* 
* 

## Eksterne lenker
*
Renorphnus

* Se systematisk inndeling

***Renorphnus*** er en slekt av biller som hører til familien skarabider (Scarabaeidae). Slekten omfatter bare én kjent art.

## Utseende
En liten til middelsstor (7 - 9,5 millimeter), oval og hvelvet, blank, mørkt rødbrun skarabide. Antennene er 10-leddete. Hannen har ikke noe horn i pannen eller noen uthulning av pronotum, som har to grunne, små groper. Pronotum er knapt synlig punktert. Dekkvingene er hvelvede, blanke, med litt utydelige punktrader. Beina er nokså kraftige med to brede tenner på for-leggene og lange sporer på bakleggene.

## Levevis
Lite er kjent om biologien til disse billene, som trolig lever det meste av livet under jorda. De er knyttet til fuktig skog, men har også vært funnet i tørrere skogtyper.

## Utbredelse
Arten er endemisk for Madagaskar, der den er vidt utbredt.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilie Orphninae Erichson, 1847
****** Stammen Orphnini
******* Slekten ***Renorphnus*** Frolov & Montreuil, 2009
******** *[[Renorphnus clementi]]* (Petrovitz, 1971)

## Kilder
* Nettside om slekten 
* Oversikt over artene

## Eksterne lenker
* 
*
Onorius

* Se systematisk inndeling

***Onorius*** er en slekt av biller som hører til familien skarabider (Scarabaeidae).

## Utseende
En middelsstor, litt avlang, svart skarabide, arten ligner overflatisk på slekten *[[Aphodius]]*, som den ikke er beslektet med. Antennene er 10-leddete. Hodet er skovlformet uten horn eller tenner, hode og pronotum er tett og fint punkterte og matte, dekkvingene spredt og grovt punkterte og blanke. Pronotum har en grunn grop i midten, men ingen uthuling. Dekkvingene er nokså avlange, skinnende blanke, med noe uregelmessige punktrader. Beina er korte og kraftige, formen typisk for skarabider.

## Levevis
Lite er kjent om biologien til disse billene.

## Utbredelse
Arten er bare kjent fra et lite område nær Cotopaxi i Ecuador.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilie Orphninae Erichson, 1847
****** Stammen Aegidiini
******* Slekten ***Onorius*** Frolov & Vaz-de-Mello, 2015 
******** *[[Onorius inexpectatus]]* Frolov & Vaz-de-Mello, 2015

## Kilder
* Oversikt over artene
* Generic Guide to New World Scarabid Beetles – Orphninae
* nettside om slekten 

## Eksterne lenker
*
Spraglesalvie

**Spraglesalvie** (*Salvia viridis*) er en håret, ettårig urt i leppeblomstfamilien. Den er 5–60 cm høy. Stenglene er opprette og enkle eller bare litt forgrenete. Bladene er fintannede og ovale til avlange med avrundet eller hjerteformet basis.

Blomsterstanden er 2–37&nbsp;cm lang og kan være enkel eller forgrenet. Blomstene sitter 4–6 sammen i åpne kranser. Under kransene sitter støtteblader som er eggformede, 7–16&nbsp;mm lange, 8–13&nbsp;mm brede, og som sitter på etter avblomstring. De nedre støttebladene er grønne og de øvre purpur eller rosa. Krona er fiolett og hvit, 10–14&nbsp;mm lang, og kronrøret er 6–9&nbsp;mm langt.

Planten vokser på tørre steder, som regel på kalkgrunn. Den er utbredt i hele middelhavsområdet unntatt Sør-Frankrike, på Krim, i Kaukasia og videre østover i Asia til Turkmenistan.

## Galleri

Salvia viridis - Painted sage 02.jpg|Vekstform
Salvia horminum 2018-07-09 4937.jpg|Ung plante
Salvia horminum 2018-10-22 3422.jpg|Blomst
Парк ТНУ.jpg|Støtteblad
Salvia horminum 2018-10-22 3425.jpg|Frukt


## Litteratur
* 
* 
* 
* 
* 

## Eksterne lenker
*
Phaenomeris

***Phaenomeris*** er en slekt av biller som hører til familien skarabider (Scarabaeidae).

## Utseende
Middelsstore, ovale, en tanke flate skarabider. Kroppens overside er glatt og nokså blank, grønnlig eller blåaktig, men ikke med briljant metallglans. Antennene har et påfallende stort, kølleformet innerste ledd. Pronotum er bredest ved bakkanten. Scutellum er stort og avlangt trekantet, dekkvingene har dype lengdestriper. Beina er forholdsvis korte, uten pigger på yttersiden av leggene.

## Utbredelse
Gruppen finnes i Afrika.

## Systematisk inndeling
Det er kjent flere arter enn de som er listet her.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilie Phaenomeridinae Erichson, 1847
****** Slekten *Phaenomeris* Hope, 1833 – 11 arter
******* *[[Phaenomeris besckei]]* Mannerheim, 1838
******* *[[Phaenomeris cyanea]]* Blanchard, 1850
******* *[[Phaenomeris decorata]]* Reiche, 1859
******* *[[Phaenomeris ditissima]]*
******* *[[Phaenomeris magnifica]]* Hope, 1833
******* *[[Phaenomeris rufipennis]]* Brancsik, 1897
******* *[[Phaenomeris splendida]]* Ohaus, 1901

## Eksterne lenker
* 
* Bilde av tre fargevarianter
Paraegidium

* Se systematisk inndeling

***Paraegidium*** er en slekt av biller som hører til familien skarabider (Scarabaeidae). Slekten omfatter bare én kjent art.

## Utseende
En liten til middelsstor (ca. 8 millimeter), litt avlang, matt, brunsvart skarabide. Antennene er 10-leddete. Hannen har en utvidet "snute" (clypeus) som er formet som en hylle der hjørnene stikker noe frem. Pronotum er grunt uthulet i midten, med en kraftig tann på hver side av uthulingen. Hunnen har litt oppbøyd forkant på hodet og en grunn grop midt på pronotum. Dekkvingene er hvelvede og rundede, med fine punktstriper og regelmessige rader av korte, lyse, oppstående børster. Beina er korte og kraftige, formen typisk for skarabider, rødlige på farge.

## Levevis
ter kjent om biologien til disse billene. De voksne billene er flygedyktige.

## Utbredelse
Arten lever i det østlige Sør-Amerika, i skogene langs atlanterhavskysten.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilie Orphninae Erichson, 1847
****** Stammen Aegidiini
******* Slekten ***Paraegidium*** Vulcano, Pereira & Martinez, 1966 
******** ***Paraegidium costalimai*** Vulcano, Pereira & Martinez, 1966

## Kilder
* Oversikt over artene
* Generic Guide to New World Scarabid Beetles – Orphninae
* nettside om slekten 

## Eksterne lenker
*
George Conrad Westervelt

**George Conrad Westervelt** (30. desember 1879 – 15. mars 1956) var en U.S. Navy ingeniør som opprettet selskapet "Pacific Aero Produkter Co.", sammen med William Boeing. Westervelt forlot selskapet i 1916 og Boeing endret selskapets navn til Boeing-Aeroplane Company årer etter.

George Conrad Westervelt ble født i Corpus Christi, Texas til GW Westervelt og Ida Firenze DeRyee (DuRy) Westervelt. Han gjennomførte Corpus Christi Grammar School og Texas Military  Institute, San Antonio, Texas.

## Maritim karriere
Westervelt var utdannet ved the United States Naval Academy og Massachusetts Institute of Technology i maritim engineering. Til 1916 Westervelt var stasjonert på vestkysten av Usa. I 1916 ble han overført til østkysten og ledet Naval Aircraft Factory i Philadelphia fra 1921 til 1927. Westervelt pensjonert fra USN med rang av Kaptein.

## Luftfartskarriere
I løpet av sin karriere i marinen Westervelt var også involvert i marinens luftfart. Westervelt ble venner med Boeing og jobbet med ham på sjøfly, og hjelpe co-fant det som skulle bli The Boeing Company. Han forlot Pacific Aero Products etter 1916 etter å ha blitt overført til øst-kysten av USN. Etter sin avgang fra USN Westervelt sluttet Curtiss Aeroplane and Motor Company til å arbeide på Curtiss NC flyte fly og ble senere visepresident med Curtiss-Wright. Fra 1930 til 1931 Westervelt dro til Kina for å hjelpe til med China National Aviation Corporation.

## Personlig

Westervelt var gift med Rieta Brabham Langhorne fra Lynchburg, Virginia, desember 20, 1927, og hadde to døtre, Sally Cary og Effie Eda. Han pensjonerte seg fra Curtiss-Wright og døde i Florida i 1956                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                          

Westervelt ble begravet med militære æresbevisninger på Æresgravlunden i Arlington i Washington, DC.

## Referanser
Liste over matrikkelgårder i Herad

**Liste over matrikkelgårder i Herad** i Farsund kommune i Vest-Agder fylke omfatter gårdsnummer 126-182 og omfatter alle matrikkelgårdene i Herad. Herad var egen kommune fram til kommunesammenslåingen i 1964. Kommunen ble slått sammen med Farsund, Lista og Spind. Navnet ble Farsund kommune. Herad var eget kirkesogn fram til 2015. Del av Farsund sogn fra 1. januar 2016.

## Liste

## Se også
* Herad

## Referanser


## Litteratur
* Kåre Rudjord, Arnfinn Høyland: *Herad : bygda mellom fjorder og fjell*, Farsund 1977.
* Kåre Rudjord: Listaboka IV - *Bygdehistorie. Fra formannskapslov til kommunesammenslåing*, Farsund 1987.

## Eksterne lenker
* Herad på norgeskart.no
Cheirotonus

* se Systematisk inndeling

***Cheirotonus*** er en slekt av biller som hører til familien skarabider (Scarabaeidae).

## Utseende
Store (opptil 80 millimeter), ovale, brede, litt flate skarabider. Det mest påfallende trekket er at forbeina er sterkt forlengede, særlig hos hannene. Hannens forlegg har to ganske lange pigger, en nær midten og en i spissen. Pronotum er mye bredere enn langt, med sterkt rundede sider, bredest langt bak midten. I alle fall pronotum har metallisk glans, dekkvingene har gule flekker hos de fleste artene.

## Levevis
Hannen bruker sine sterkt forlengede forbein til å skjerme hunnen fra andre hanner. Artene lever i skog.
De voksne billene eter gjerne frukt. Larvene utvikler seg inne i hule trær, utviklingen tar gjerne tre-fire år. Artene er populære som oppdrettsdyr på grunn av sitt spektakulære utseende.

## Utbredelse
Slekten er utbredt i Sørøst-Asia.

## Systematisk inndeling

I likhet med flere andre underfamilier av skarabider (Scarabaeidae) blir Euchirinae ofte gitt status som en egen familie. På den andre siden blir den noen ganger ført som en stamme (Euchirini) til underfamilien Melolonthinae.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilie Euchirinae Hope, 1840
****** Slekten *Cheirotonus* Hope, 1840 - noen inndelinger opererer bare med to arter, *C. macleayi* og *C. jansoni*, med de øvrige som underarter av disse.
******* *[[Cheirotonus battareli]]* Pouillaude, 1913
******* *[[Cheirotonus formosanus]]* Ohaus, 1913
******* *[[Cheirotonus fujiokai]]* Muramoto, 1994
******* *[[Cheirotonus gestroi]]* Pouillaude, 1913
******* *[[Cheirotonus jambar]]* Kurosawa, 1984
******* *[[Cheirotonus jansoni]]* Jordan, 1898
******* *[[Cheirotonus macleayi]]* Hope, 1840
******* *[[Cheirotonus parryi]]* Gray, 1848
******* *[[Cheirotonus peracanus]]* Kriesche, 1919
******* *[[Cheirotonus szetshuanus]]* Medvedev, 1960
******* *[[Cheirotonus terunumai]]* Muramoto, 2008

## Kilder
* Rødlistevurdering for den sjeldne arten *Cheirotonus jambar*, med biologisk informasjon http://www.iucnredlist.org/details/54143047/0
## Eksterne lenker
* 
*
Bundesschule des Allegemeinen Deutschen Gewerkschaftbundes

**Bundesschule des Allgemeinen Deutschen Gewerkschaftsbundes** (ADGB) (norsk meningsoversettelse: Den nasjonale skole for Allgemeiner Deutschen Gewerkschaftsbund) er et bygningskompleks med undervisnings- forvaltningsbygninger, som befinner seg nord i Bernau bei Berlin i bydelen Bernau-Waldfrieden. 

## Historie
Bygningene ble oppført i perioden 1928 til 1930 etter tegninger av arkitektene Hannes Meyer og Hans Wittwer. Bygningene er for 2017 foreslått oppført på UNESCOs liste for verdens kulturarv, som en utvidelse av Bauhaus-skolen.

Hannes Meyer var under planleggingen av skolebygningene direktør for Bauhaus i Dessau, og ledet arbeidet i hele byggeperioden. Hans Wittwer som fra mars 1928 hadde vært mester ved byggeavdelingen og leder av byggekontoret, deltok i arbeidet inntil 1929. Forøvrig deltok en rekke studenter og verksteder ved Bauhaus-skolen, i arbeidet.

ADGB-skolen er i tillegg til Bauhaus-bygningen i Dessau, oppført 1925/26 av Walter Gropius, den andre skolebygningen oppført av medlemmer av Bauhaus-miljøet. Bygningene glir naturlig inn i det landskapet hvor de er oppført.

Anlegget ble utvidet i 1950-55 av arkitekt Georg Waterstradt.

## Galleri

Fil:Bernau bei Berlin ADGB Schule Hörsäle.jpg|Auditorium
Fil:Gewerkschaftsschule-Bernau 2007-08-19 AMA fec3.JPG|Inngangsparti. Foto Angela M. Arnold
Fil:Gewerkschaftsschule-Bernau 2007-08-19 AMA fec2.JPG|Relieff over inngangsparti. Foto:Angela M. Arnold
Fil:ADGB Schule Bernau 5132.JPG|Turistinformasjon over anlegget.


## Referanser
Leva meg opp

***Leva meg opp*** er et musikkalbum med Ni Liv. Albumet kom ut den 28. februar 2014.
## Sporliste
# «Leva meg opp» (Jon Solberg)
# «Kastanjehår» (Jon Solberg/Jan Birger Akerhaugen)
# «Håkken e du» (Jon Solberg)
# «Anneli» (Jon Solberg)
# «Ventar på ei natt» (Jon Solberg/Knut Olav Buverud Sandvik)
# «Nå skal eg heim» (Jon Solberg/Jan Birger Akerhaugen)
# «Heng i» (Jon Solberg)
# «Eg bankar på» (Jon Solberg/Knut Olav Buverud Sandvik)
# «Plukke draumen ned» (Jon Solberg)
# «Verhane» (Jon Solberg)
## Medvirkende
### Ni Liv
* Jon Solberg – sang, gitarer, fele, låtskriver, produsent, miksing
* Jan Birger Akerhaugen – gitarer, banjo, kor, låtskriver, arrangement, produsent
* Terje Meisingset – piano, orgel, trekkspill, kor, arrangement, produsent
* Knut Olav Buverud Sandvik – bass, kor, låtskriver, arrangement, produsent
* Eivind Aase – trommer, kor, arrangement, produsent
### Øvrige
* Maria Moe – sang
* Sigrid Aase – sang/kor
* Ingebjørg Lognvik Reinholdt – sang/kor
* Kai Andersen – tekniker
* Kyrre Fritzner – tekniker, miksing
Propomacrus

* se Systematisk inndeling

***Propomacrus*** er en slekt av biller som hører til familien skarabider (Scarabaeidae).

## Utseende
Store (gjerne 30-45 millimeter), avlange, hvelvede skarabider, gulbrune eller rødbrune til svarte på farge. Til tross for at de er ganske store er de de minste artene i underfamilien Euchirinae. Hannenes forbein er noe forlengede, men ikke så mye som hos andre Euchirinae. Pronotum er mye bredere enn langt, med rundede sider og en rund innskjæring ved bakhjørnene, og er tett og kraftig punktert, langs ytterkanten med en brem av gule hår. Dekkvingene er litt utvidete bakover.

## Levevis
Larvene utvikler seg inne i hule trær, og de voksne billene blir også oftest funnet her. Larveutviklingen tar gjerne to år. De voksne billene kommer ut om natten og eter på råtnende frukt, de kan fanges i felles med vin som åte. Flere av artene er regnet som truet da tilgangen på gamle, hule trær er begrenset og minkende.

## Utbredelse
Slekten er vidt utbredt fra Hellas i vest til Kina i øst.

## Systematisk inndeling
I likhet med flere andre underfamilier av skarabider (Scarabaeidae) blir Euchirinae ofte gitt status som en egen familie. På den andre siden blir den noen ganger ført til underfamilien oldenborrer (Melolonthinae).

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilie Euchirinae Hope, 1840
****** Slekten ***Propomacrus*** Newman, 1837 
******* *[[Propomacrus bimucronatus]]* Pallas, 1781 - forekommer i Sørøst-Europa
******* *[[Propomacrus cypriacus]]* Alexis & Makris 2002 - Kypros
******* *[[Propomacrus davidi]]* Deyrolle, 1874 - Kina
******* *[[Propomacrus muramotoae]]* Fujioka, 2007

## Kilder
* Video om livssyklusen til den sterkt truede arten ''Propomacrus cypriacus''

## Eksterne lenker
* Bilder av ''Propomacrus bimucronatus''
* Bilder av ''Propomacrus bimucronatus''
* Bilder av ''Propomacrus davidi'' 
*
Euchirus

* se Systematisk inndeling

***Euchirus*** er en slekt av biller som hører til familien skarabider (Scarabaeidae).

## Utseende
Store (40-65 millimeter), avlangt-ovale, hvelvede, noe blanke skarabider, gulbrune eller rødbrune på farge, dekkvingene hos *E. dupontianus* har svarte lengdestriper. Det mest påfallende trekket er at forbeina er sterkt forlengede, særlig hos hannene. Denne slekten har forholdsvis avlang, høyt hvelvet kropp. Hannens forbein er omtrent så lange som kroppen, lårene med et par lange pigger, leggene lange og krumme. Pronotum er mye bredere enn langt, med rundede sider. Dekkvingene er jevnbrede.

## Levevis
Hannen bruker sine sterkt forlengede forbein til å skjerme hunnen fra andre hanner. Larvene utvikler seg inne i hule trær.

## Utbredelse
Slekten er utbredt i Sørøst-Asia (Indonesia, Filippinene).

## Systematisk inndeling

I likhet med flere andre underfamilier av skarabider (Scarabaeidae) blir Euchirinae ofte gitt status som en egen familie. På den andre siden blir den noen ganger ført til underfamilien oldenborrer (Melolonthinae).

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilie Euchirinae Hope, 1840
****** Slekten ***Euchirus*** Linnaeus, 1758 
******* *[[Euchirus dupontianus]]* Burmeister, 1841
******* *[[Euchirus longimanus]]* Linnaeus, 1758

## Eksterne lenker
* 
*
Stram deg opp

***Stram deg opp*** er en musikk-EP med Ni Liv. EP-en kom ut den 15. mai 2015.
## Sporliste
# «Fin» (Jon Solberg)
# «Stram deg opp» (Jon Solberg/Jan Birger Akerhaugen)
# «Tom i Valle» (Jon Solberg)
# «Såpeglatt glam» (Jon Solberg/Jan Birger Akerhaugen)
## Medvirkende
### Ni Liv
* Jon Solberg - sang, akustisk gitar, fele, låtskriver, arrangement, produsent 
* Jan Birger Akerhaugen - gitarer, kor, låtskriver, arrangement, produsent
* Terje Meisingset - orgel, wurlitzer, trekkspill, arrangement, produsent
* Knut Olav Buverud Sandvik - bass, kor, arrangement, produsent
* Eivind Aase - trommer, kor, arrangement, produsent
Enkeltdistanse-VM på skøyter 2017 – 3000 meter kvinner

** meter kvinner i det 18. [[Enkeltdistanse-VM på skøyter 2017|enkeltdistanse-VM i hurtigløp på skøyter]]** ble arrangert i Gangneung Oval, Gangneung, Sør-Korea torsdag 9. februar 2017.

Nederlandske Ireen Wüst vant på ny banerekord 3.59,05 i den nye OL-hallen som ligger bare drøye 40 meter over havnivå. Wüst slo sin tsjekkiske langdistanserival, Martina Sáblíková, med 6 tideler. Nederlandske Antoinette de Jong tok bronsemedaljen 2,3 sekunder bak Sáblíková på sølvplass.

## Medaljevinnere

## Resultater

## Funksjonærer
* Overdommer var Bjørn Pettersen, Norge.
** Starter var Garth Linder, USA.

## Referanser




## Eksterne lenker
* Menyside for parsammensetning og resultater på live.isuresults.eu.
* Calendar of Events / World Single Distances Speed Skating Championships : 9. – 12. Feb 2017, Gangneung, Republic of Korea på www.isu.org
;For 3 000 meter
* Parsammensetning med personlige rekordtider (.pdf) og parsammensetning med sluttider (.htm), passerings- og rundetider i parrekkefølge (.htm) og resultater (.htm) på live.isuresults.eu.
*  Resultater på www.ISU.html.infostradasports.com
* Resultater på www.SpeedSkatingStats.com (Engelsk) og på www.SchaatsStatistieken.nl (Nederlandsk).
*  Resultater på www.SpeedSkatingNews.info
*  Resultater på SpeedskatingResults.com
*  Resultater (med ''uavhengig eget poengsystem'') på www.The-Sports.org
* 
* 
* 
*
Verdenscupen i hurtigløp på skøyter 2016/17 – Verdenscup 1 – Lagtempo kvinner

**[[Verdenscupen på skøyter|Verdenscup]]åpning i [[Verdenscupen i hurtigløp på skøyter 2016/17|sesongen 2016/17]] i [[hurtigløp på skøyter]] for kvinner på lagtempo** i Heilongjiang Indoor Rink i Harbin i Heilongjiang, Kina ble arrangert lørdag den 12. november 2016.

Det er 3 løpere på hvert lag, som alle skal fullføre hele løpet og tiden blir tatt på siste lagmedlem i mål.

Det nederlandske laget bestående av Ireen Wüst, Marrit Leenstra og Antoinette de Jong vant på ny banerekord 3.04,01 foran det russiske laget med Natalja Voronina, Jelizaveta Kazelina og Olga Graf. Det sørkoreanske laget med Park Ji-woo, Noh Seon-yeong og Kim Bo-reum tok tredjeplassen.

## Medaljevinnere

## Resultater

## Funksjonærer
* Overdommer var Trevis Boyd, Canada.
** Starter var Oh Yong-seok, Sør-Korea.

## Referanser




## Litteratur
* 

## Eksterne lenker
* Menyside for parsammensetning og resultater på live.isuresults.eu.
* Calendar of Events / ISU World Cup Speed Skating : 11 – 13 Nov 2016, Harbin, China på www.isu.org
;For lagtempo
* Lagtempo : Parsammensetning, passerings- og rundetider i parrekkefølge og resultater på live.**ISU**results.eu.
* Resultater på www.**ISU**.html.infostradasports.com
* Resultater på www.SpeedSkatingStats.com (Engelsk) og på www.SchaatsStatistieken.nl (Nederlandsk).
* Resultater for lagtempo på www.SpeedSkatingNews.info på engelsk.
* Resultater for lagtempo (med ''uavhengig eget poengsystem'') på www.The-Sports.org på engelsk
VM i alpint 2017 – Utfor menn

**Utfor for menn under [[VM i alpint 2017]]** skulle blitt avholdt 11. februar 2017 i St. Moritz, men ble avlyst grunnet tåke, og gjennomført dagen etter.

## Resultater

## Referanser
VM i alpint 2017 – Utfor kvinner

**Utfor for kvinner** under VM i alpint 2017 ble avholdt 12. februar 2017 i St. Moritz.

## Resultater

|}

## Referanser
VM i alpint 2017 – Storslalåm menn

**Storslalåm for menn i [[VM i alpint 2017]]** ble avholdt 17. februar 2017 i St. Moritz, med kvalifisering 16. februar.

## Resultater

## Kvalifisering

## Referanser
VM i alpint 2017 – Slalåm menn

**Slalåm for menn under [[VM i alpint 2017]]** ble avholdt 19. februar 2017 i St. Moritz, med kvalifisering 18. februar.

## Resultater

## Kvalifisering

## Referanser
VM i alpint 2017 – Superkombinasjon menn

**Superkombinasjon for menn** under VM i alpint 2017 ble avholdt 13. februar 2017 i St. Moritz.

## Resultater

## Referanser
VM i alpint 2017 – Lagkonkurranse

**Lagkonkurransen** i VM i alpint 2017 ble avholdt 14. februar 2017 i St. Moritz.

## Resultater

## Referanser
Chiron (slekt)

* Se systematisk inndeling

***Chiron*** er en slekt av biller som hører til familien skarabider (Scarabaeidae).

## Utseende
Små (gjerne 5-6 millimeter), sylindriske, svarte, blanke skarabider. Overflatisk ligner de sterkt på valsehjorter i slekten *[[Sinodendron]]*, men er ikke beslektet med disse. Kroppen er avlang og sylindrisk, spredt og grovt punktert. Hannen har et kort horn på hodet og et framspring på pronotum, på hodet stikker overleppen (*labrum*) ut foran "snuten" (*clypeus*). Antennene består av ni ledd og er korte, med en spredt, tre-leddet klubbe ytterst. Pronotum er minst så langt som bredt, med rundede sider, tvert avskåret foran og avrundet bak. Det er en kort "stilk" mellom pronotum og dekkvingene, som er jevnbrede med markerte lengdefurer. Beina er nokså korte, leggene med fine pigger på yttersiden.

## Levevis
Larvene har blitt funnet sammen med de voksne i sandete jord ved bredden av noen dammer 

## Utbredelse
Gruppen forekommer i Afrika og Sørøst-Asia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider (Scarabaeoidea)
**** Familien skarabider, (Scarabaeidae) Latreille, 1806
***** Underfamilien Chironinae Blanchard, 1845
****** Slekten ***Chiron*** W.S. MacLeay, 1819
******* *[[Chiron assamensis]]* Hope, 1845
******* *[[Chiron cylindrus]]* (Fabricius, 1798)
******* *[[Chiron hovanus]]* Fairmaire, 1901
******* *[[Chiron kelleri]]* Fairmaire, 1893
******* *[[Chiron senegalensis]]* Hope, 1845
******* *[[Chiron sulcithorax]]* Perty, 1831
******* *[[Chiron vignei]]* Huchet, 2025
******* *[[Chiron volvulus]]* Klug, 1855

## Referanser


## Kilder
* J.-B. Huchet og J.-P. Lumaret (2002) The larva of *Chiron senegalensis* Hope and Westwood, 1845, and comments on its relationship with other Scarabaeoidea (Coleoptera). *European Journal of Entomology* 99: 363-372. http://www.academia.edu/1879059/The_larva_of_Chiron_senegalensis_Hope_and_Westwood_1845_and_comments_on_relationships_whith_other_Scarabaeoidea_Coleoptera_Chironidae_
* Chironinae i Encyclopedia of Life

## Eksterne lenker
*